Public procurement notice: Contract Notice
Published: 2020-06-26
Buyer: Hans Jørgensen & Søn A/S
Country: DK
Contract type: Works
Procedure: Open procedure
CPV classification: 34142000: Lifting and handling vehicles | 42414000 | 42414100 | 42414150 | 42414410
Submission deadline: 2020-07-29
Award criteria: The most economic tender

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
Hans Jørgensen & Søn A/S skal opføre i alt ca. 11 298 m2 bebyggelse, herunder private boliger, butik og almene boliger. Som delegeret bygherre for Boligselskabet Sydfyn skal Hans Jørgensen & Søn A/S opføre de almene familieboliger i bebyggelsen: Afd. 7526 Nordre Park, Mølmarksvej 35, 5700 Svendborg, hvilket indebærer, at Hans Jørgensen & Søn A/S forestår udbudspligten for Boligselskabet Sydfyn. Hans Jørgensen& Søn A/S sender hermed 2 fagentrepriser i form af en tårnkranentreprise og en mobilkranentreprise i udbud. Nærværende udbudsbekendtgørelse vedrører således udbuddet af de 2 fagentrepriser.
Forud for entrepriserne er udført byggeplads, fundamenter, terrændæk, betonelementmontage inkl. præfabrikerede badekabiner samt forsyninger og kloak i jord.
Mindstekrav: For at sikre, at ansøgeren har de nødvendige økonomiske og finansielle forudsætninger for at løse opgaver under entreprisekontrakten, er det et mindstekrav:
a) at ansøgers egenkapital ifølge seneste afsluttede årsregnskab er positiv. Egenkapitalen skal af hensyn til ligebehandling af alle tilbudsgivere opgøres efter en ensartet metode. Egenkapitalen skal således beregnes og oplyses efter regelsættet angivet i årsregnskabslovens § 25 (LBK nr. 1580 af 10.12.2015 med senere ændringer).
b) at ansøgers årlige gennemsnitlige nettoomsætning for de seneste tre afsluttede regnskabsår udgør mindst 2 000 000 DKK.
c) at ansøgers soliditetsgrad i det seneste afsluttede regnskabsår er mindst 15. Soliditetsgraden skal af hensyn til ligebehandling af alle tilbudsgivere opgøres efter en ensartet metode. Soliditetsgraden skal således beregnes og oplyses efter følgende formel: (Regnskabsmæssig egenkapital x 100) / Samlede regnskabsmæssige aktiver.
Ansøgningen skal indeholde følgende dokumentation til brug for bedømmelsen af ansøgerens økonomiske og finansielle egnethed:
a) Revisorattesteret erklæring hvoraf ansøgerens egenkapital, nettoomsætning og soliditetsgrad for de seneste 3 afsluttede regnskabsår fremgår. Ved nyopstartede virksomheder, sammenslutninger/konsortier og støttende enheder se tillige udbudsbetingelserne.
Hvis arbejdsforhold af den i nærværende kontrakt omhandlede art ikke er omfattet af kollektiv overenskomst, må løn- og arbejdsvilkårene ikke være mindre gunstige end de vilkår, der inden for det fag eller den industri, i hvilken entreprenøren har sin virksomhed, i almindelighed bydes under tilsvarende forhold.
Klima- Energi- og Bygningsministeriets bekendtgørelse nr. 1179 af 4. oktober 2013, samt de forpligtelser og krav til kvalitetssikring, der påhviler en almen boligorganisation, eksempelvis bekendtgørelse nr. 773 af 27. juni 2011 om kvalitetssikring af byggearbejder i alment byggeri m.v. og ombygninger efter lov om byfornyelse og udvikling af byer er gældende for projektet, underentreprenør skal således afsætte tid til og deltage i granskning og kvalitetssikringsmøder.
Tilmelding til fysisk tilstedeværelse ved åbning af tilbud bedes ske senest kl. 12.00 dagen før åbning af tilbud til:
For deltagelse i udbuddet er det en forudsætning, at tilbudsgiver ikke er omfattet af udelukkelsesgrundene i udbudslovens § § 135-136. Til foreløbig dokumentation herfor skal tilbudsgiver aflevere udfyldt ESPD samtidig med tilbudsafgivelsen. Tilbudsgiver skal anvende tilbudslisten til brug for tilbudsafgivelsen. Tilbudsgivers opmærksomhed henledes på, at ordregiver kan være berettiget og/eller forpligtet til at afvise et tilbud som ukonditionsmæssigt, såfremt tilbudsgiver ikke har iagttaget disse forhold.
Præcise oplysninger om klagefrist(er): I henhold til LBK nr. 593 af 2. juni 2016 om lov om Klagenævnet for Udbud gælder følgende klagefrister i relation til gennemførelse af udbud:
1) Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1.